Łago de Mixurina<small> Lago di Misurina El Lago de Mixurina el xe un lago alpin de l'Vèneto, in Itàlia, situà inte el paexe de Mixurina , frasion de Auronso de Cadore, in provincia de Bełun. El xe el pì grando lago naturałe del Cadore e el xe soranominà "ła perla de łe Dołomiti. El nome "Mixurina" el deriva da l'espresion "mexo ai rin", che ła xe dovuda al fato che se pensava che sia el Piave che l'Àdexe i nasese dal lago de Mixurina. El lago de Mixurina se cata a est de ła frasion de Mixurina. El lago de Mixurina el xe situà a 1.756 m.s.l.m. e el xe çircondà da vete cuałi łe Tre Çime de Lavaredo, el Sorapiss, i Cadini e el Monte Cristało. Secondo la lejenda, el lago el saria stà un regało de ła fata del Monte Cristało a Mixurina, ła fioła del re Sorapiss, che la vołeva un specio màjico. La condision gera che so pare vignese trasformà in na montagna: a ła fin parò Mixurina xe cascà xò da 'sta montagna e da łe làgrime versà da so pare saria nato el lago. Inte el 1956 el lago de Mixurina el ga ospità łe gare de patinajo dei Xughi Olìnpeghi invernałi de Cortina.